[{"text_idx": "#000000", "text": "Nagu paljudel teistel leheku\u0308lgedel Internetis, kasutatakse ka Fermi Energia lehel ku\u0308psiseid, et analu\u0308u\u0308sida veebilehe kasutust. Sinu andmed on kaitstud ja isikustamata, me ei jaga neid kellegagi."}, {"text_idx": "#000002", "text": "BWRX-300 on GE Hitachi Nuclear Energy va\u0308lja to\u0308o\u0308tatud 10. po\u0303lvkonna keevaveereaktor. Selles kasutatavad tehnoloogiad on to\u0303estanud to\u0308o\u0308kindlust eelnevates reaktoripo\u0303lvkondades ning uuemad lahendused on la\u0308binud litsentseerimise USA tuumaohutusametis NRC. Tegu on 300 megavatise elektrivo\u0303imsusega va\u0308ikese moodulreaktoriga, mis kasutab loomuliku tsirkulatsiooniga vesijahutust (pumbad pole reaktori ohutuse tagamiseks vajalikud). Kasutatud on passiivseid ohutussu\u0308steeme, mis hoiavad reaktori igas olukorras ohutus olekus ilma inimese sekkumiseta."}, {"text_idx": "#000003", "text": "Esimese omataolise reaktori rajamist alustab energiaettevo\u0303te Ontario Power Generation 2024-2025 Kanadas ning kommertskasutusse jo\u0303uab see 2027-2028. aastal."}, {"text_idx": "#000004", "text": "Va\u0308iksem \u2013 BWRX-300 jaam mahub 170 x 280 meetri suurusele maa-alale. Selle ala piiridesse ja\u0308a\u0308vad nii vo\u0303rguu\u0308hendus, jahutustorn, kontor, parkla, ladu kui ka muud vajalikud abihooned. Eriolukorra planeerimise tsoon on hinnanguliselt umbes 8 hektarit."}, {"text_idx": "#000005", "text": "Soodsam \u2013 nn. tavalise tuumajaamaga vo\u0303rreldes kulub BWRX-300 jaamas 90% va\u0308hem betooni. Ka toodetava elektri (MW) kohta on BWRX-300 ehitusmaht 50% va\u0308iksem. Seega on va\u0308ikereaktoriga jaam suurtest jaamadest konkurentsivo\u0303imelisem, kuna va\u0308iksem ehitusmaht tingib va\u0308hem viivitusi ehituses. Disaini lihtsus ja eelmiste po\u0303lvkondade keevaveereaktorite to\u0303estatud toimivus teeb BWRX-300 ka vo\u0303rreldes teiste va\u0308ikereaktoritega 60% soodsamaks.U\u0308he reaktori hinnanguline maksumus on 1 mld eurot."}, {"text_idx": "#000006", "text": "Ohutum \u2013 passiivsed ohutussu\u0308steemid va\u0308hendavad jahutusvee kaost tingitud o\u0303nnetuse (LOCA) ohtu. Reaktoriauru kondenseerimine ja loodusseaduste toimel to\u0308o\u0308tavad jahutussu\u0308steemid tagavad inimese sekkumiseta reaktori ohutuse ka ko\u0303ige ra\u0308ngema ja ebato\u0303ena\u0308olisema o\u0303nnetuse korral va\u0308hemalt na\u0308dalaks, mille ja\u0308rel piisab jahutusvee lisamisest tavalise veepumba vo\u0303i tuleto\u0303rjeauto pumba abil. Reaktori jahutamiseks piisab ka sellest, kui neljast veereservuaarist on kasutatav u\u0308ks."}, {"text_idx": "#000008", "text": "Va\u0308ljakujunenud to\u0303hus tarneahel Reaktor ja selle olulisemad komponendid (auruseparaator, aurukuivati, kontrollvardad ja nende ajamid) nagu ka isoleeritud kondensatsioonisu\u0308steem on mitmetes reaktorites kasutusel. Kogenud tootjad eksisteerivad nii USAs, Kanadas, Jaapanis, Mehhikos kui Euroopas (GE Poweri turbiinitehased Prantsusmaal ja generaatoritehased Poolas). Tarneahelat ei pea nullist rajama."}]